《送同年郭笃周右辖滇中》
明代·黄梦说

贤书忆共奏明光，羡尔薇垣紫绶长。万里风烟连弄栋，三秋道路下瓜阳。

传家旧识乔卿服，屏翰从看召伯棠。携手预愁明发后，苍茫何处问行藏。

作者简介：黄梦说，字肖甫。增城人。明世宗嘉靖二十八年（一五四九）举人。授邵武知县，迁辰州府通判。丁外艰，服阙，不复有用世意。年九十二卒。有《拾馀稿》。清温汝能《粤东诗海》卷二六有传。